Kazimierz Dolny

**Kazimierz Dolny** er en liten by i det østlige Polen, på den østlige bredden av Wisła i Lublin voivodskap. Byen er en viktig turistattraksjon og regnes for å være en av de vakreste polske småbyer. Den hadde sin storhetstid på 1500-tallet og den første halvdel av 1600-tallet, som følge av korntransporten på Wisła. Med stagneringen av handelen stanset også den økonomiske veksten i byen, noe som i stor grad var med på å bevare Kazimierz Dolnys renessansekarakter. Siden det 19. århundre har den blitt et populært feriemål, både for turister og for kunstnere.

## Historie
Stedets historie strekker seg tilbake til det 11. århundre. På en av åsene var det en bosetning kalt *Wietrzna Góra*, som tilhørte benediktinerne. I 1181 ga hertug Kazimierz den rettferdige stedet til premonstratenserkorherrene fra Kraków-Zwierzyniec, som til hans ære kalte stedet *Kazimierz*. Den første dokumenterte omtale av småbyen er fra 1249. Tilnavnet «Dolny» (= nedre) ble lagt til senere med referanse til plasseringen ved Wisła for å skille Kazimierz Dolny fra Kazimierz ved Kraków - ved Wisłas øvre løp. 

I 1325 skjenket kong Władysław I den korte byen en kirke, som er blitt til dens sognekirke. I første halvdel av 1300-tallet ble det også bygget et slott og byrettigheter ble gitt, sannsynligvis av kong Kasimir I den store. 

I 1406, under Władysław II Jagiełło, fikk byen atter byrettigheter, denne gangen i henhold til Magdeburg-loven. Utformingen av byen, som har overlevd århundrene, ble også laget på den tiden, blant annet markedsbygningen som mangler på den ene siden, noe som gir markedet dets karakteristiske utseende. 

I 1501 ble stedet sete for et starostwo. Fra 1519 til 1644 ble starostembedet arvet av slekten Firlej. På den tiden utviklet stedet seg til å bli et viktig omlastingssted for kornet som ble fraktet nedover Wisła. I 1628 slo fransiskanerne seg ned i Kazimierz Dolny og bygde et kloster. 

Byens forfall begynte i 1656 da svenske tropper satte fyr på den og plyndret den. Flere soldater marsjerte gjennom den og ødela byen. I 1677 utstedte kong Johann III Sobieski  et dekret som tillot bosetting av armenske, greske og i særdeleshet jødiske kjøpmenn. Men de neste polsk-svenske krigene ødela optimismens ånd, spesielt ettersom etterspørselen etter polsk korn i hele Europa fortsatte å avta. Delingene av Polen betydde da en definitiv slutt på kornhandelen. Kazimierz Dolny var da i den del som ble del av Tsarrussland, og Wisłas munning i Østersjøen ved Danzig (Gdańsk) lå i kongedømmet Preussen . 

Den 18. mars 1831, under novemberopprøret, fant slaget ved Kazimierz Dolny sted her. Mot slutten av 1800-tallet, med begynnelsen av turismen, begynte en renessanse av byen, som nå var en del av det russiske keiserrike. Villaer og pensjonater ble bygget for sommergjester fra Warszawa eller Lublin.

Tyskerne inntok byen ved andre verdenskrigs utbrudd i september 1939, og på det tidspunkt var ca 40 prosent av befolkningen der jøder. De ble drevet sammen i en ghetto i byen i 1940 og brukt til arbeidstjeneste. Senere ble jøder fra Pulawy også sendt til Kazimierz-ghettoen, som da kunne betraktes som en konsentrasjonsleir. De som ikke døde av utsulting og den medfart de fikk, ble i 1942 transpoertert til KZ Belzec og gasset ihjel der. 

Etter andre verdenskrig gjenstod store deler av byen som ødelagt, men gjenoppbyggingen fant sted raskt og Kazimierz Dolny var i stand til å utvide sin turistmessige betydning.

## Billedgalleri

File:Rynek w Kazimierzu Dolnym - 20150518 6293.jpg|Markedsplassen med Bebudelseskirken i bakgrunnen
File:Alians PL SpacerPoKazimierzuDolnym Jesien,02 10 2008,PA020009.jpg|Historisk brønn på markedsplassen
File:A 833 Bóżnica (XVIII), ob. kino Mały Rynek 6 miasto Kazimierz Dolny 2.JPG|Den gamle synagogen
File:Kamienica "Pod Św. Krzysztofem i Św. Mikołajem " ul. Rynek 12 e83.jpg|Bygårdene St. Nikolas (til venstre) og St. Kristoffer (til høyre)
File:Kazimierz Dolny, Kamienica Celejowska - fotopolska.eu (176633).jpg|Bygården *Celejowska*
File:Kazimierz Dolny, ul. Senatorska 1-3, e83.jpg|*Senatorska*gaten
File:Kościół par. p.w. śś. Jana Chrzciciela i Bartłomieja nr5 e83.jpg|Sognekirken Johannes Døperen
File:Kazimierz Dolny Muzeum Przyrodnicze P815 2009-09-04.jpg|Ulanowaki-kornkammereti
File:KazikZachod.JPG|Panorama 
File:Kazimierska uliczka.jpg|Fra sentrum
File:Janowiec, zamek (HB1).jpg|*Janowiec*borgen
File:Alians PL KazimierzDolny Jesien,02 10 2008,PA020054.jpg|Floden Wisła i Kazimierz Dolny

## Personer tilknyttet Kazimierz Dolny
* Dariusz Fikus (1932–1996), journalist
* Chaim Goldberg (1917-2004), maler og billedhugger
* Maria Kuncewiczowa (1895–1989), forfatterinne
* Andrzej Madej (født 1951) O.M.I., ordensprest og superior for misjonen *sui iuris* Turkmenistan
* Hilary Minc (1905–1974), økonom og politiker
* Tadeusz Pruszkowski (1888–1942), maler
* Tadeusz Ulanowski (født 1872 eller 1875), forfatter

## Referanser


## Eksterne lenker
*